Kamis, 11 September 2014
21.59 No comments
Assalamu’alaikum teuku disinou
Saleum bak kamo lon sanjong sapa
Lon tron digampong lon langkah keunou
Hajad dikamo ientat setia
Hajad pih katroh tanggoh pih sampou
Nibak uroenyoe ka meurumpok muka
Titah seuloktan peusan bak kamou
Ngon lidah lon nyou geuyu sambong haba
Geuyu jak ientat muda samlakou
Judo cut putro asou istana
Sinyak Abdullah nama sang lakou
Po cut sambino nyak Ti Zulaikha
Di Lhokseumawe alamat dikamo
Nibak uroenyo katroh kamo ba
Kamo jak seurah nibak uroenyou
Bak geusyik sinou bak ureueng tuha
E tuan bisan neulangkah keuno
Nyompat aneuk droeneuh katroh kamo ba
Neujak teurimong ngon dua jaro
Judo cut putro keuasoe kama
Dalam peupatah masa saboh rou
Meuno geukheun pro lam hadis maja
Dak umpama jagong goh punoh aso
Adak boh panjo mantong meusutra
Adat ngon meuhukom hukom gohlomgot meuho
Umu aneuk nyo mantong that muda
Dak beda adat bek that neupako
Asai geutanyo saboh agama
Adak na salah sigeutu saho
Harapan kamo beuteung ku bina
Oh jiwo ulhokseumawe pulang keukamo
Oh jiwo keuno teungku usaha
Rayok that labanibak uroenyo
Meutamah sidroe didalam k.k
Reudok meugantung teungoh cet uroe
Alamat nanggrou jiek ie raya
Haba lon balek titik lon ganto
Cit meunan bago adat seumapa
Yang bek neuhara keubahan peuneuwo
Hana ngon lon blou hana beulanja
Bek yang an lon ba bahan peuneuwo
Rap ongkoh moto rap hana pat mita
Mangat bek putuh na bajut bungkoh ulon ba keunou
Meunyo keuaso meusapu hana
Ranup tho tangke pineung tan asoe
Lon tamah dudo ngon teube kama
Pisang saboh mu goh punoh asoe
Atra ulon blo di keude cunda
Oh lheuh ge bungkoh geuyuba keuno
Got bek soh jaro aneuk wo bak ma
Nyan keuh teungku teurimong ngon dua jaro
Laen bak kamo meusapu hana
Adak pih male teutap lon iem drou
Peunteng uroe nyoe linto katroh ulon ba
Aneuk cempala ateuh bak panjo
Teungoh cot uro jipoe lam rimba
Neupeuhah jurong payong neuganto
Bek trep that kamo sinou diluwa
Gampong lon jarak bak ulon jak keunou
Neusayang kamoe meusiblah mata
Bek le neupeudong kamo lam uroe
Ru-oh ka jipoe ka bulut muka
Kru seumangat rahman nibak po
Mu mada ohnou lon peufon sapa
Pulang keugurei yang po teumpat nyou
Dua blah jaro ateuh jemala
Akhirul kalam ulon peusampou
Mu mada oh nou peufon sapa
Teurimong geunaseh dari kamo
Pihak linto baro yang troh dari
Kota lhokseumawe kamou pulang
Keugure nyang po teumpat nyou.
( Amin ya rabbal ‘alamin )
A. Jawaban dari pihak linto baro
Sayang ticem yang blang mirah bak hate
Pakon ticem gle puteh bak dada
Kon han ek lon blo mkeusaboh hp
Ek lon seumike meubacut pulsa
Wate teungku miscol lon tuan pah habeh batre
Lon teugen ok sinyal pih hana
Buatan Allah siat-at mate
Peulom nyan hp peuneugot cina
Paken bangai that cara seumike
Peu tamu pake pue taseumapa
Angen dilaot jipot meutaga
Dalam kuala bicah geulumbang
Bunou kateurimong peu nyang kamo ba
Ngen jarou dua ngon dada lapang
Male neuh that-thataso lam raga
Memacam raga meulumah neupandang
Sileuweu dalam ngon keutang BH
Meupu warena meudum ukuran
Lon lake meuah ngon jaro dua
Hana seungaja bak salah pasang
Yang boeh peuneuwo linto udalam raga
But ureueng tuha lon kalon beuklam
Oh lheuh tuwo bak geupareksa geubungkoh
Ureung katuha mata kureung trang
Get that ulon top yoh wate ulon ba
Mungken teubuka wate bak jalan
B. Sambong pertanyaan pertama/ jawaban
Kalinyou karoh lon boh lam raga
Yang akan teuka jeut lon boh lam eumpang
Adat Aceh nyou bak kamo pih hana
Beusama-sama beutatem peutimang
Bek kamo meutop digop jibuka
Kiamat donya hana berjalan
Keuritik ngon saran teungku muehta
Lon peumulia ngon dada lapang
Aneuk kuttru ateuh bak panjo
Teungoh cet uroe jiboh geuk dua
Ujong meujungkan uram meu gilhe
Kalon bangou teuku seumapa
Keuneujak tanyong sigala bago
Neupike aneuk kamonyoe buta agama
Jijak meununtut rata jeut sago
Sampo oh dudo troh u sama dua
Lon jak peusantren u ara kundo
Dudo lon peuwo u samalanga
Bak abu kuta krueng lon yang peuruno
Ek mungken aneuk kamo nyo buta agama
Dudo lon peunikah awai lon peureuno
Seubab kawen nyo kon pura-pura
( selesai jawaban pertama )
C. Jawaban keudua linto baro
Reudok di Aceh ujeun dipadang
Bicah geulombang laot sumatra
Sigala eleume beu ek jeut ji faham
Ayat al-Qur’an beujuet boh makna
Menyoe neutayong jibeut kuruan
Nibak peusantren cit nyan dibaca
Beu that tan malem jitem peutimang
Aneuk lon tuan meufom agama
Habeh lon peubloe tanoh-tanoh blang
Eleume tuhan lon yue jak mita
Fon lon yue jak beuet nanggro pakistan
Oh lheuh nibak nyan u rabia
Ji kuliah lom nanggrou jeureuman
Oh lheuh nibak nyan nangggroe beulanda
Ji jak cok titel dinanggroe jeupang
Jiwou disinan alue kala
Di alue kala jicok jabatan
Lua ngen dalam eleume kana
Bit han neupateh haba lon tuan
Jeut tungku undangnibak musalla
Jeut neumeu kitab melhee boh eumpang
Neugieng jeut jeut jifam ngen jiboh makna
Menyoe jibeut nahu ngon kitab lapan
Jibeut kuruan tamat aleh ba
Ngon ulon tunggku bek macam-macam
Keu ngen lon lawan teungku seumapa
D. Jawaban ke Lhee dari Linto Baro
Di guneng rawa sereuba buleun
Makanan bayeun boh kaye rimba
Lon ikat ka-oi paleut seulinteung
Beu ek meuteumung lawan seumapa
Meutuah babah na dube lon kheun
Meutuah beuluen han payah mita
Rimba lon aroeng gunong meulinteung
Padup trep jameun lawan lon mita
Nibak uroe nyou baro lon teumeung
Cukop that useung ureung seumapa
Menyou dum teungku golom get useung
Lon turi ureueng yang kana nama
Jameun na meugah nek Rasyid ireun
Ji the le ureueng bak geuseumapa
Thon dua ribee lhee nyawong tuhan tueng
Nek Rasyid ireun peulikot donya
Oh ban hana le nek Rasyid Bireun
Tinggai pak Alam ureueng seumapa
Aneuk manok get di nangggro Bireun
Manok ka useung meulet lam kota
Neusaba siat hana that seu-um
Bak ulon peunyum lawan bit teuga
Menyoe gopnyan pek teunte ulon theun
Leubeh ngon kureueng teunte lon saba
Tajak u cet goh beutroh u piyeung
Tajak u Leu Pung rot jalan Lhok Nga
Meuka bicah phet saket lam tuleung
Beurangkaso ureueng han ek neu saba
Padum krek ija nyang ka lon di yeueng
Padum droe ureueng yang kalon peukara
Umpama ija palikat ulon jeuet diyeueng
Ken ija teumeung lam guni monja
Tajak u gayo tawo rot Bireuen
Tajak u bayeung ret sangou raya
Hate kateupeh han ek lon peutheun
Neutem yu raheung kamo diluwa
Han neubi gilho meu aneuk rinyeun
Pat toh neuteumeung lage nyan haba
Di Banda Aceh alam cap peudeung
Cap sikureueng lam jaro raya
Cap bak bate labang bak peudeueng
Peuyang ka lon kheun han le lon tuka
Linto lon peuwo bit-bit han neutung
Yang ka neutaguen keuso neu nek ba
Bah sinan basi diyup seurayung
Lon lake izin linto lon jak peugisa
Ie dilaot surot ngon paseueng
Hayot dalamkrueng cabeueng gelima
Langkah raseuki mawot peutumeun
Atra nyan bandum kon bak manusia
Linto lon peuwo menyo han neutueng
Laen lon teumueng singoh lon gisa
Hana yang puteh yang itam galeun
Gadis han jitung mita yang janda
Beuthat di aneuk kana sikureueng
Asai beumalem carong agama
Ie dilaot seurot ngon paseueng
Keudidi madeueng bak tunjang banka
Di bineh laot troh bineh uteu
Han lon teumeueng lage nyoe haba
Karoh neujak let aneuk guda plueng
Ngen aneuk rimung bek neumeusunda
Beurani neujak let menyo lon tem plung
Meuka meukaleueng pane lonsaba
Menyoe neujok lapan pulang sikureueng
Talo han lon tueng meunang lon mita
Bek nyang an talo siri han lon tueng
Male lon tuan gop teu eh nama
Seunampang cina beude lhee larah
Keudeh jitatah ka unanggro kleng
Sumpah kalawi janji ka leupah
Menyou neu ubah beurangkri lon tem
Manyang meuhalak puncak gurute
Seunaro nyang lhe singet udaya
Han sep seureutoh taboh siribe
Asai bak male bak ureueng tuha
Leubeh got mate dari pada male
Amanah gure ketua MAA
( selesai )
E. Penjemputan Linto Baro oleh Pengampe
Pinto ka teuhah payong ka keumang
Tanda seulokta tamong istana
E ma penggape ranupbate kana lampuan
Jak tueng rombongan jeh pat dilua
Polinto baro tamong udalam
Tanyou bak tuhan ta mohon doa
Tameuseulaweut keu Muhammad
Pang ulee alam rasul mustafa
Oh ban sare troh bak aki rinyeuen
Geu peudeng siseun le ureueng tuha
Geu cok nge ie dalam ceurahi
Geupeurah gaki linto baro ma
Lheueh gerah gaki geuba udalam
Geusambot rijang ka uleh maja
F. Sapa Jame Rombongan Linto
Peusan ahli bet bak ulon tuan
Meudum rombongan yang katroh teuka
Yang ibuk keuno udalam
Yang agam-agam bah sino diyup tenda
Neuduk neupiyoh kamo bi lapang
Deungong hidangan ka tersedia
Peusinget geupet peubasah jaro
Makeun teungku drou meubu ngon sira
Euengkot di laot ji wet-wet iku
Teungku pajoh bu kuah ie mata
Kuah boh panah gule bak pisang
Cit meuno reusam kamo di desa
Masen ngom keu-eung ngon masam
Dengon harapan beurayok saba
Adak pih neuwo gampong halaman
Bak rakan-rakan bek teuengku buka
Oh no keuh saja haba lon tuan
Deungon wasalam kamo seumapa
( sekian)
Oh no mantong acara seumapa Adat Aceh preh linto baro dari ulon tuan T. Alamsyah anggota MAA kota Lhokseumawe, leubeh ngon kureueng lon lake meu-ah, bek neucok keurayok hate lon takot hana pat jiduk jantong, neunit mantong haba seumapa. Uroe nyoe umpama ureueng krui pade meunan keuh tamse neuboh umpama menyoe yang soh-soh ka agen bape yang meuaso tinggailam tika,yang got neutung yang brok neukubah menyou nasalah lon lake meuah, hana lon saja lage peupatah dalam hadist maja.
Pat yang na boh panah yang hana meugeutah
Yang na boh birah ngon boh keuladi
Pane na haba manusia yang hana salah
Kecuali firman Allah ngon sabda Nabi
Lon akhiri hadanallah waiyakum ajmain billahi taufik walhidayah
Wassalamua’laikum wr....wb
Categories: Adat
Langganan: Poskan Komentar (Atom)
ind_Latn eng_Latn ace_Latn ace_Latn ace_Latn zsm_Latn ace_Latn ace_Latn ace_Latn ace_Latn ace_Latn min_Latn jav_Latn sun_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn sun_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn quy_Latn ace_Latn ace_Latn ace_Latn jav_Latn ace_Latn ace_Latn ace_Latn ace_Latn pag_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ind_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ind_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn min_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn bem_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ind_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn fuv_Latn ind_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn jav_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn zsm_Latn ace_Latn ace_Latn ace_Latn ace_Latn ace_Latn ind_Latn jav_Latn ban_Latn ind_Latn